Lars Martin Myhre

Lars Martin Myhre (1956–2024) var en norsk artist, komponist, gitarist og produsent.

 Liv og virke 

I starten av sin karriere var Myhre mest aktiv innen jazzbeslektede sjangere. Han startet blant annet Slagen Storband i 1977 og var dirigent i ti år. Dette resulterte blant annet i albumet Bak speilet med tekster av Jens Bjørneboe og Frank Lie i 1984. 

Fra 1980 til 1993 var han musikalsk leder for friteatergruppen Thesbiteateret. Han skrev i denne perioden musikk til en tyvetalls teaterstykker og de to musikalene Nattklubben i 1987 og Oppdagelsen av Columbus i 1992.

Myhre skrev musikk til spillefilmene Henrys bakværelse i 1982 og Prinsen av Fogo i 1987 og til dokumentarfilmen Å seile sin egen sjø av Øyvind Sandberg i 2002. I tillegg skrev han musikk til flere novellefilmer og oppdragsfilmer.

I 1981 innledet han samarbeidet med Odd Børretzen. Sammen ga de ut fem album. Deres første album, Noen ganger er det all right, som kom ut i 1995, lå 98 uker på VG-lista og har solgt i rundt  eksemplarer. Duoen ble belønnet med fire spellemannpriser, blant annet engangsprisen for tidenes norske hit for sangen «Noen ganger er det all right».

I 1983 innledet han et samarbeide med Arild Nyquist. Dette resulterte blant annet i gruppen Trio Tre hvor Svein Olav Blindheim var det tredje medlemmet. De ga ut albumet Kalde øl og heite jenter i 1985 og I sans og samling i 1999. Da Myhre komponerte verket Havet – reise til verdens ende tok han utgangspunkt i Nyquists langdikt «Havet». Verket ble urfremført under Festspillene i Vestfold i 1993.

Myhre skrev flere verk, hvorav to er innspilt på plate: I 1998 kom Hysj hvor han samarbeidet med lyrikeren Gro Dahle og med den danske trompetisten Palle Mikkelborg som solist. Den engelske versjonen Hush kom ut i 1999. I 2013 kom verket Livets vann – et vannverk.

I 2000 innledet han et samarbeide med tekstforfatter Ingvar Hovland og begynte å synge sine sanger selv. Det første resultatet av dette ble albumet 10 sanger med tekster av Hovland og Jens Bjørneboe, hvor låta «Deja-vu» ble kåret til årets låt på Norsktoppen. I 2006 kom albumet Stengetid?, etterfulgt av Sibelius`åttende (2011), En natt med Olson og Strand (2013) og Hans Majestet (2016).

Myhre og Hovland samarbeidet også om tekst til Myhres verk Livets vann - et vannverk og kirkemusikkverket Homo Et Movere – movin’ on. De arbeidet i flere år med sangsyklusen Kårner kafe – om livet på den brune puben.

I 2020 ga Myhre ut trippelalbumet 45 sanger fra 45 år og notebok med samme navn.

Lars Martin Myhres komposisjoner er innspilt på en rekke plater, både av han selv og andre artister i Norge, Sverige og Danmark. Han mottok en rekke utmerkelser, blant annet fire Spellemannpriser, Alf Prøysens Ærespris og Audun Tyldens Minnepris.

Han hadde også en rekke tillitsverv i norsk musikkliv, blant annet i NOPA, TONO og GramArt. Myhre ble i 2016 utnevnt til æresmedlem i NOPA for sitt arbeid.Ole Henrik Antonsen: Minneord om Lars Martin Myhre - ballade.no 3. jan. 2025Ole Henrik Antonsen og Tine Tangestuen: Lars Martin Myhre (1956-2024) - Minneord i Aftenposten 7. feb. 2025

 Priser og utmerkelser 
 Urijazzprisen 1984
 Sem sparebanks kulturpris 1985
 Vestfold fylkeskommunes Kunstnerpris 1989
 1.pris NOPA/NRK sommerlåtkonkurranse 1995 for «En sommer er aldri over» (med tekstforfatter Louis Jacoby)
 Spellemannprisen 1996 i klassen årets låt for «Noen ganger er det all right» (med Odd Børretzen)
 Spellemannprisen 1997 i klassen viser og viserock for albumet Vintersang (med Odd Børretzen)
 Kardemommestipendiet fra NOPA 1999
 Spellemannprisen 2001 i klassen tidenes norske hit for «Noen ganger er det all right» (med Odd Børretzen)
 Årets Norsktopplåt 2001 for «Deja-vu» (fra 10 sanger)
 Sandefjord kommunes kulturpris 2002
 Spellemannprisen 2002 i klassen viser for albumet Kelner! (med Odd Børretzen)
 Gammleng-prisen 2005 i klassen viser
 Æresmedlem i NOPA 2016
 Alf Prøysens Ærespris 2017
 Audun Tyldens Minnepris 2019

 Nominasjoner 
 Nominert til Spellemannprisen 1998 i åpen klasse for Hysj
 Nominert til Spellemannprisen 2008 i klassen viser for Syv sørgelige sanger og tre triste (med Odd Børretzen)
 Nominert til Spellemannprisen 2012 i klassen viser for Noen ganger er det over (med Odd Børretzen)
 Nominert til Spellemannprisen 2024 i klassen viser for Lønn

 Diskografi  
 Søstrene (EMREC, 1983), sammen med Slagen Storband. Tekster av Jens Bjørneboe 
 Bak speilet (Hot Club Records, 1984) sammen med Slagen Storband. Tekster av Jens Bjørneboe 
 Kalde øl og heite jenter (Tunsberg, 1985) Trio Tre album
Nattklubben (Tunsberg, 1986) med  Thesbiteateret 
 Slemme Lars og noen andre (Tunsberg, 1987), barneplate, sammen med Arild Nyquist og Svein Olav Blindheim
 Sanger fra ei kjerre (1992) sammen med Thesbiteateret
 Noen ganger er det all right (Tylden, 1995) sammen med Odd Børretzen
 Vintersang  (Tylden, 1997) sammen med Odd Børretzen
 Hysj  (Tylden, 1997)
 I sans og samling (Tylden, 1999) Trio Tre album
 Hush (1999) engelskspråklig versjon av Hysj
 10 Sanger (Tylden, 2001) 
 Kelner! (Tylden, 2002) sammen med Odd Børretzen
 Fra øverste hylle (Tylden, 2004) sammen med Odd Børretzen – samleplate
 Stengetid? (Tylden, 2006)
 Syv sørgelige sanger og tre triste (2008) sammen med Odd Børretzen
 Sibelius' åttende - eller så langt vi har reist for å komme til kort (Bigbox / Sony Music, 2011)
 Noen ganger er det over (Big Box, 2012)
 Livets Vann / Et vannverk (Big Box, 2013)
 En natt med Olsen og Strand (Bog Box, 2013)
 Hans Majestet (Grammofon 2016)
 45 sanger fra 45 år (Fonogram 2020)
 Lønn (2024)

 Referanser 

 Eksterne lenker 


 } 

Kategori:Norske komponister
Kategori:Norske pianister
Kategori:Norske sangere
Kategori:Norske gitarister
Kategori:Vinnere av Spellemannprisen
Kategori:Personer fra Tønsberg kommune